钦定古今图书集成/历象汇编/庶征典/第079卷 > 《苦雨赋》潘尼
## 钦定古今图书集成/历象汇编/庶征典/第079卷 > 《苦雨赋》潘尼

“气触石而结蒸兮，云肤合而仰浮。雨纷射而下注兮，
潦波涌而横流。岂信宿之云多，乃逾月而成霖。瞻中
唐之浩汗，听长霤之涔涔。始濛瀎而徐坠，终霶霈而
难禁。悲列宿之匿景，悼太阳之幽沈。云暂披而骤合，
雨乍息而亟零。旦漎漎以达暮，夜淋淋以极明。鼋鼍
游于门闼，蛙虾嬉于中庭。惧二源之并合，畏黔首之”
为鱼。处者含瘁于穷巷，行者叹息于长衢。